รัฐบาลไทย-ข่าวทำเนียบรัฐบาล-ผู้ว่าฯ อำนาจเจริญ สั่งการชุดปฏิบัติการพิเศษฝ่ายปกครอง เข้าจับกุมผู้ลักลอบขายน้ำกระท่อมผสมยาแก้ไอ พร้อมสนองนโยบายของกระทรวงมหาดไทย มุ่งจัดระเบียบสังคม เพื่อความสงบสุขของบ้านเมือง
วันศุกร์ที่ 23 กุมภาพันธ์ 2567
23/02/2567
ผู้ว่าฯ อํานาจเจริญ สั่งการชุดปฏิบัติการพิเศษฝ่ายปกครอง เข้าจับกุมผู้ลักลอบขายน้ํากระท่อมผสมยาแก้ไอ พร้อมสนองนโยบายของกระทรวงมหาดไทย มุ่งจัดระเบียบสังคม เพื่อความสงบสุขของบ้านเมือง
ผู้ว่าฯ อํานาจเจริญ สั่งการชุดปฏิบัติการพิเศษฝ่ายปกครอง เข้าจับกุมผู้ลักลอบขายน้ํากระท่อมผสมยาแก้ไอ พร้อมสนองนโยบายของกระทรวงมหาดไทย มุ่งจัดระเบียบสังคม เพื่อความสงบสุขของบ้านเมืองอย่างยั่งยืน
วันนี้ (23 ก.พ. 67) ว่าที่พันตรี อดิศักดิ์ น้อยสุวรรณ ผู้ว่าราชการจังหวัดอํานาจเจริญ เปิดเผยว่า จังหวัดอํานาจเจริญมุ่งมั่นขับเคลื่อนนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการมุ่งจัดระเบียบสังคม ปราบปรามผู้มีอิทธิพล และป้องกันและแก้ไขปัญหายาเสพติดอย่างจริงจัง อันจะทําให้สังคมมีความสงบเรียบร้อย พี่น้องประชาชนมีความปลอดภัยในชีวิตและทรัพย์สิน ชุมชนน่าอยู่ ประชาชนไม่ต้องหวาดระแวงกับภัยอันตราย สามารถใช้ชีวิตได้อย่างเป็นปกติสุข
ว่าที่พันตรี อดิศักดิ์ น้อยสุวรรณ ผู้ว่าราชการจังหวัดอํานาจเจริญ กล่าวว่า จากการที่ฝ่ายปกครองอํานาจเจริญ ได้รับเบาะแสการลักลอบขายยาแก้ไอผสมน้ํากระท่อมให้กับเด็กและเยาวชน ตนจึงได้มอบหมายให้ชุดปฏิบัติการพิเศษฝ่ายปกครองจังหวัดอํานาจเจริญ สนธิกําลังกับหน่วยงานความมั่นคงในพื้นที่ ดําเนินการเข้าจับกุมผู้ลักลอบจําหน่ายสิ่งผิดกฎหมาย ที่หมู่ที่ 10 บ้านดอนแดง ตําบลบุ่ง อําเภอเมืองอํานาจเจริญ โดยสามารถจับกุมผู้ต้องหาได้จํานวน 2 ราย พร้อมของกลางเป็นน้ํากระท่อมขวดเล็ก 118 ขวด น้ํากระท่อมขวดใหญ่ 132 ขวด หัวเชื้อน้ําหวาน 99 ขวด ยาแก้ไอ 19 ขวด ทั้งนี้ ได้แจ้งข้อกล่าวหา 2 ข้อกล่าวหา ดังนี้ 1) ฝ่าฝืนประกาศของรัฐมนตรี ตามมาตรา 6 (8) แห่งพระราชบัญญัติอาหาร พ.ศ. 2522 กําหนดห้ามผลิต นําเข้าหรือจําหน่าย ตามบัญชีแนบท้าย ประกาศกระทรวงสาธารณสุข (ฉบับที่ 424) พ.ศ. 2564 รายการที่ 52 พืชกระท่อม 2) ฝ่าฝืนพระราชบัญญัติยา พ.ศ. 2510 มาตรา 12 ห้ามมิให้ผู้ใดผลิต ขาย หรือนําหรือสั่งเข้ามาในราชอาณาจักร ซึ่งยาแผนปัจจุบัน เว้นแต่จะได้รับใบอนุญาตจากผู้อนุญาต โดยเจ้าหน้าที่ได้นําตัวผู้ต้องหาพร้อมของกลางทั้งหมดทําบันทึกจับกุม ณ ที่ว่าการอําเภอเมืองอํานาจเจริญ และนําตัวผู้ต้องหาส่งพนักงานสอบสวน สถานีตํารวจภูธรเมืองอํานาจเจริญ เพื่อดําเนินคดีตามกฎหมายต่อไป
“จังหวัดอํานาจเจริญมีความมุ่งมั่นในการเสริมสร้างความสงบเรียบร้อย สวัสดิภาพ และความปลอดภัยของพี่น้องประชาชน ตามปณิธาน “บําบัดทุกข์ บํารุงสุข” เป็นผู้นําการบูรณาการเพื่อเสริมสร้างความสงบสุข ดูแลพี่น้องประชาชนให้มีความปลอดภัย พร้อมสนองนโยบายของกระทรวงมหาดไทยในการจัดระเบียบสังคม การปราบปรามผู้มีอิทธิพล การป้องกันและปราบปรามการค้ามนุษย์ ยาเสพติด อาวุธปืนผิดกฎหมาย บ่อนการพนัน และสถานบริการ สถานบันเทิงผิดกฎหมาย โดยจะเดินหน้าบูรณาการร่วมกับหน่วยงานที่เกี่ยวข้อง รวมทั้งหาแนวทางและวิธีการป้องกันตามอํานาจหน้าที่ที่กฎหมายได้กําหนด เพื่อสร้างความสงบสุขในสังคมให้เกิดขึ้นอย่างยั่งยืน ทั้งนี้ หากพี่น้องประชาชนทราบเบาะแสหรือพบเห็นการกระทําความผิด ขอให้แจ้งมาที่สายด่วนศูนย์ดํารงธรรม 1567 ตลอด 24 ชั่วโมง เพื่อฝ่ายปกครองจะได้บูรณาการร่วมกับเจ้าหน้าที่ตํารวจและหน่วยงานที่เกี่ยวข้องเข้าดําเนินการโดยทันที ไม่มีละเว้นใด ๆ ทั้งสิ้น” ว่าที่พันตรี อดิศักดิ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood